1. ΑΠΟΦΑΣΙΣ ΥΠΟΥΡΓΟΥ   ΕΘΝΙΚΗΣ ΑΜΥΝΗΣ Αριθ. 244982 της 19 Μαρτ./ 30 Απρ. 1960  (ΦΕΚ Β΄ 184)  (Διόρθ. Ημαρτ. ΦΕΚ Β΄ 219 της 25 Μαΐου 1960).  Περί κυρώσεως και θέσεως εν ισχύϊ Κανονισμού λειτουργίας Ελληνικής Αεροπορικής Αστυνομίας (Ε.Α.Α.). Έχοντες υπ’ όψει: α)Το άρθρ. 11 του Ν.Δ.117/1946 «περί οργανισμού της Ελληνικής Βασ. Αεροπορίας». β)Το άρθρ. 25 παρ. 1 του Ν. Δ. 2387/1953 «περί Υπουργείου Εθνικής Αμύνης και των οργάνων της Ανωτάτης Διοικήσεως και ελέγχου των Ενόπλων Δυνάμεων». γ)Την υπ’ αριθ. 31423/1958 απόφασιν του επί της Εθνικής Αμύνης Υπουργού «περί αναθέσεως αρμοδιοτήτων εις Υφυπουργόν Εθνικής Αμύνης». δ)Σύμφωνον γνώμην του Αρχηγού Γ. Ε. ΕΘ. Α.  ε)Σχετικήν πρότασιν του Αρχηγού Γ. Ε. Α.  ς)Τα υπ’ αριθ. Φ. ΓΕΑ/2052/5 Οργ./Υ. 14997 της 30.11.1959.ΓΕΑ/Υ.1717/1/ΔΙΚ/353899 της 1.12.59, ΓΕΑ/4553/37/Διατ./ Υ. 367190 της 14.12.1959 και ΓΕΑ/ Ε.1115/2/Πρσ./Υ.207271 της 4.1.1960 έγγραφα των αρμοδίων Δ/νσεων Οργανώσεως, Αεροπορικής Δικαιοσύνης, Οργαν. Διατάξεων και Στρατ. Προσωπικού Γεν. Επιτελείου Αεροπορίας. 2.Αποφασίζομεν: Κυρούμεν και τίθεμεν εν ισχύϊ τον προσηρτημένον εν Παραρτήματι Κανονισμόν λειτουργίας της Ελληνικής Αεροπορικής Αστυνομίας (συντ. τίτλος Ε. Α. Α. ). 3.Η παρούσα μετά του Παραρτήματος δημοσιευθήτωσαν δια της Εφημερίδος της Κυβερνήσεως και κοινοποιηθήτωσαν δι’ εγκυκλίου διαταγής, ομού μετά των εν τω κειμένω αυτών μνημονευομένων συναφών διατάξεων. Κανονισμός Λειτουργίας Ελληνικής Αεροπορικής  Αστυνομίας (Ε. Α. Α. ) ΚΕΦΑΛΑΙΟΝ Ι Προορισμός Σκοπός Άρθρ.1.-Η Ελληνική Αεροπορική Αστυνομία (συντ.    τίτλος Ε.Α.Α.) ή Αερονομείον έχει προορισμόν την δια των οργάνων ταύτης παρακολούθησιν του προσωπικού Ε.Β.Α. από απόψεως τάξεως, πειθαρχίας και παραστάσεως, προς ενημέρωσιν της Διοικήσεως. Ανάλυσις αρμοδιοτήτων Άρθρ.2.-Το προσωπικόν της Ε.Α.Α. έχει αρμοδιότητα επί των κάτωθι: α)Επί αγνοουμένων, απουσιαζόντων, λιποτακτών, αυτομόλων και αιχμαλώτων, δια την σύλληψιν και παράδοσιν εις τας αρμοδίας αρχάς, συμφώνως ταις οικείαις διατάξεσι του Σ.Π.Κ. και Κ.Π.Δ.  β)Επί σιδηροδρομικών κόμβων, οδικού δικτύου, στρατιωτικών αποθηκών, αποβαθρών, από απόψεως ασφαλείας αυτών. γ)Επί κινουμένων στρατευμάτων, επιβιβάσεως και αποβιβάσεως αυτών από απόψεως ασφαλείας, ως και στοιχίσεως δρομολογίων και εξασφαλίσεως της επ’ αυτών διαρροής των φαλάγγων. δ)Επί μεμονωμένως κινουμένων (αδειούχοι, φύλλα πορείας) δια παροχήν πληροφοριών και έλεγχον κινήσεως. ε)Επί ατυχημάτων και στρατιωτικών αδικημάτων εν γένει. Πρόληψις, καταστολή και ενέργεια κατά τας κειμένας διατάξεις. ς)Τήρησις κανόνων κυκλοφορίας. ζ)Επί αναγνωρίσεως και επισημάνσεως δρομολογίων, εκκαθαρίσεως οδών και στενωπών και ασφαλείας αυτών. η)Επί κλοπών, λεηλασιών και αδικημάτων στρεφομένων κατά της ζωής και της περιουσίας των στρατιωτικών, την σύλληψιν των ενόχων και παράδοσιν εις τας αρμοδίας αρχάς (προκειμένου περί πολιτών μόνον εις περίπτωσιν επ’ αυτοφώρω αδικήματος). θ)Επί της βεβαιώσεως της εκτελέσεως θανατικής ποινής επιβληθείσης υπό Στρατοδικείου, δια την τήρησιν της τάξεως και υπογραφήν του σχετικού πρωτοκόλλου εκτελέσεως (Κ.Π. και Φρουρίων άρθρ. 14, παρ. 115). ι)Ενεργεί πάντοτε εν αρμονία προς τας γενικάς διατάξεις του Κανονισμού Πόλεων και Φρουρίων. ια)Επιβλέπει γενικώς δια την τήρησιν των Κανονισμών.    Σελ. 75 Αεροπορική Αστυνομία 38.Α.η.1   96 ΚΕΦΑΛΑΙΟΝ ΙΙ Οργάνωσις Διοικητική διάρθρωσις - Προσωπικόν - Κατανομή Άρθρ.3.-1.Η Ε.Α.Α. είναι ανεξάρτητος Μονάς, υπαγομένη εις το Γ.Ε.Α. (Κλάδον Προσωπικού). Προκειμένου περί Μονάδων Ε.Α.Α .διατιθεμένων εις τας κατά τόπους Αεροπορικάς Διοικήσεις, αύται υπάγονται μέσω της ανωτέρας εν τω τόπω αεροπορικής Αρχής εις το Γ.Ε.Α.  2.Το προσωπικόν της Ε.Α.Α. αποτελείται: α)Εξ αξιωματικών εκπαιδευθέντων εις τα οικεία καθήκοντα. β)Εξ υπαξιωματικών, εκπαιδευθέντων εις τα οικεία καθήκοντα. γ)Εξ υποσμηνιών και σμηνιτών ειδικότητος αστυνομικού. δ)Εκ του λοιπού βοηθητικού προσωπικού. 3.Το ήδη υφιστάμενον προσωπικόν Ε. Α. Α. δέον να υποστή την κεκανονισμένην εκπαίδευσιν αστυνομικού εις τα ιδρυόμενα προς τούτο Κέντρα. 4.Το προσωπικόν της Ε. Α. Α. οργανούται: α)Εις ομάδας, αίτινες αποτελούνται εξ ενός υπαξιωματικού και αναλόγου αριθμού υποσμηνιών και σμηνιτών. β)Εις Σμήνη, άτινα αποτελούνται εκ τεσσάρων έως έξ ομάδων των δεκατεσσάρων οπλιτών διοικούμενα υπό Αξιωματικών. 5.Κατανομή. Παρ’ εκάστη μεγάλη πόλει, ένθα εδρεύει αεροπορική μονάς, δύναται να ιδρύηται δια διαταγής του Υπουργού Εθν. Αμύνης (ΓΕΑ) και αναλόγως των αναγκών, Μοίρα Αεροπορικής Αστυνομίας, υπαγομένη διοικητικώς, μέσω της Διοικήσεως της Μονάδος, εις το Γ.Γ.Α. (Κλάδον Προσωπικού), ήτις διαιρείται εις Σμήνη, Ομάδας κλπ., συμφώνως προς τας απαιτήσεις της Μονάδος της περιοχής. 6.Η σύνθεσις εκάστης Μονάδος της Αεροπορικής Αστυνομίας καθορίζεται εκάστοτε, αναλόγως των αναγκών, δια διαταγής του Υπουργείου (Γ.Ε.Α.). 7.Αι Μονάδες και οι Σταθμοί της Ε. Α .Α. στρατωνίζονται ει δυνατόν εις ιδιαίτερα κτίρια παρέχοντα τας απαραιτήτους προϋποθέσεις στρατωνισμού και λειτουργίας. 8.Ο αξιωματικός ο διοικών Μονάδα, Σμήνος ή Σταθμόν Αεροπορικής Αστυνομίας είναι υπεύθυνος δια την εκτέλεσιν των αστυνομικών καθηκόντων εις τον τόπον ένθα είναι εγκατεστημένος, συμφώνως     Σελ. 76 προς τας οδηγίας και διαταγάς του διοικούντος την περιοχήν και τας τυχόν ειδικάς τοιαύτας του Γ.Ε.Α. 9.Η κανονική υπηρεσία της αστυνομίας εκτελείται από προσωπικόν διατιθέμενον εις σταθερούς σκοπούς, περιπόλους, τροχονόμους και μιας εφεδρικής δυνάμεως εις την έδραν του Σταθμού, δυναμένης να μεταφερθή ταχέως εις πάσαν απαιτουμένην θέσιν δι’ αυτοκινήτου ή άλλου μεταφορικού μέσου. Εκπαίδευσις Προσωπικού Άρθρ.4.-1.Επιλογή Προσωπικού. Το προσωπικόν της Ε.Α.Α. επιλέγεται μετά το πέρας της γενικής αυτού εκπαιδεύσεως βάσει της σωματικής ικανότητος και των πνευματικών αυτού προσόντων. 2.Κατ’ αρχήν γίνονται δεκτοί υγιείς αντέχοντες εις ουχί συνήθεις κοπώσεις και επιθυμούντες όπως υπηρετήσωσιν εις το Σώμα της Αστυνομίας. 3.Αρτιμέλεια πλήρης, φυσική ικανότης και ρώμη δέον να προϋπάρχωσι. 4.α)Ανάστημα κατά μέσον όρον άνω των 1,68 μ. β)Όρασις και ακοή αρίστη. γ)Πνευματική ανάπτυξις, διανοητική ευστροφία. δ)Γραμματικαί γνώσεις τουλάχιστον Δ΄ τάξεως εξαταξίου Γυμνασίου ή αναλόγου τάξεως ισοτίμου Σχολής. 5.Διαγωγή. Άμεμπτος, πειθαρχικότης, καλοί τρόποι και ποινικόν μητρώον λευκόν. 6.Μαθήματα. Η Εκπαίδευσις του προσωπικού αποσκοπεί εις την κατάρτισιν αυτού προς αρτιωτέραν εκπλήρωσιν της αποστολής της Ε.Α.Α. τόσον εν πολέμω όσον και εν ειρήνη και περιλαμβάνει; α)Γενικήν στρατιωτικήν εκπαίδευσιν, με σκοπόν να καταστήση τούτο πρότυπον υποδειγματικού στρατιώτου. β)Ειδικήν εκπαίδευσιν, με σκοπόν να καταστούν οι υποψήφιοι άριστοι αστυνομικοί. γ)Αντικείμενον της ειδικής εκπαιδεύσεως αποτελούν: ι)Γενικά και ειδικά καθήκοντα της Αστυνομίας Αεροπορίας. ιι)Αναζήτησις - διερεύνησις και εξακρίβωσις πληροφοριών. ιιι)Διερεύνησις εγκλημάτων και ατυχημάτων. ιυ)Μηχανοδήγησις υ)Εφηρμοσμένη αγωνιστική πάλη. υι)Διεύθυνσις Τροχαίας Κινήσεως. υιι)Υγιεινή και επιδεσμολογία. υιιι)Στρατιωτική Ποινική Νομοθεσία.  38.Α.η.1 Αεροπορική Αστυνομία   97 7.Κέντρα. Δια το ενιαίον της εκπαιδεύσεως των Αξ/κών κα ιΟπλιτών λειτουργεί παρά τη Ε.Α.Α. Κέντρον εκπαιδεύσεως Αεροπορικής Αστυνομίας (Κ.Ε./Ε.Α.Α.). 8.Η σύνθεσις του Κέντρου εις προσωπικόν και υλικόν καθώς και η διάρκεια της εκπαιδεύσεως καθορίζονται δια διαταγών του Υπουργείου (ΓΕΑ). 9.Μετά το πέρας της εν τω Κ.Ε./Ε.Α.Α. εκπαιδεύσεως οι επιτυγχάνοντες αποκτώσι την ειδικότητα του αστυνομικού. 10.Η εκπαίδευσις δύναται να λάβη χώραν και εις αντίστοιχα Κέντρα του Στρατού Ξηράς. Υλικόν Άρθρ.5.-1.Οπλισμός. Ο οπλισμός των Μονάδων και Σταθμών της Ε.Α.Α. είναι ανάλογος προς τον προορισμόν εκάστου συγκροτήματος και ρυθμίζεται αντιστοίχως υπό των οικείων συνθέσεων. 2.Άπαντες οι άνδρες εφοδιάζονται δι’ υπηρεσιακού περιστρόφου. 3.Οχήματα - Υλικόν. Ο αριθμός και το είδος των οχημάτων δικύκλων και λοιπού παντοειδούς υλικού των Μονάδων και Σταθμών της Ε.Α.Α. είναι ανάλογος προς τον προορισμόν εκάστου συγκροτήματος και ρυθμίζεται αντιστοίχως υπό των οικείων συνθέσεων. Στολή Άρθρ.6.-1.Τα της στολής του προσωπικού εν γένει της Ε. Α. Α., εντός και εκτός της υπηρεσίας αυτού, καθορίζονται δια του εκάστοτε ισχύοντος κανονισμού στολών Αξιωματικών και οπλιτών της Βασ. Αεροπορίας. 2.άπαντες οι αστυνομικοί εισίν εφωδιασμένοι δι’ αστυνομικής συρήκτρας και στυνομικής ταυτότητος εκδιδομένης υπό της Ε.Α.Α.  Τηρούμενα βιβλία Άρθρ.7.-1.Παρ’ εκάστη Μονάδι ή Σταθμώ Ε.Α.Α. τηρούνται υποχρεωτικώς τα κάτωθι βιβλία: (α)Βιβλίον υπηρεσίας και περιπόλων            (Ε1) (β)    ΄΄       συμβάντων (μετά ευρετηρίου)     (Ε2) (γ)    ΄΄       κρατουμένων                                (Ε3) (δ)    ΄΄       περιουσίας κρατουμένων             (Ε4) (ε)    ΄΄       επισκεπτών κρατουμένων            (Ε5) (ς)    ΄΄       καταζητουμένων                          (Ε6) (ζ)Έντυπα αναφορών παραβάσεων               (Ε8) (η)Ατομικά αστυνομικά σημειωματάρια       (Ε9) 2.Η τήρησις των ανωτέρω βιβλίων ενεργείται ως ακολούθως: α)Βιβλίον υπηρεσίας και περιπόλων: (ι)Συμπληρούται καθ’ εκάστην μερίμνη του Προϊσταμένου των αστυνομικών οργάνων και περιλαμβάνει την εις τα όργανα ανατεθείσαν υπηρεσίαν του 24ώρου (φρουρά, δεσμοφύλακες, περίπολοι, συνοδείαι κλπ.). (ιι)Το βιβλίον τούτο παραδίδεται εις τον εκάστοτε Αξιωματικόν υπηρεσίας.  (ιιι)Εκ του ανωτέρω βιβλίου εξάγονται αι μηνιαίαι στατιστικαί των υπηρεσιών της Ε.Α.Α. β)Βιβλίον συμβάντων μετά ευρετηρίου: (ι)Εις το βιβλίον τούτο καταχωρούνται πάντα τα εις τα αστυνομικά καθήκοντα υπαγόμενα συμβάντα, έστω και αν τυγχάνωσι μικράς σημασίας, δεδομένου ότι δυνατόν να εξελιχθώσιν εις σοβαρώτερα τοιαύτα. Ζητήματα, δι’ α προβλέπεται η εγγραφή εις έτερα βιβλία, δεν αναγράφονται εις το βιβλίον συμβάντων. (ιι)Έκαστον συμβάν εκτίθεται κατά τρόπον σαφή μετά των ουσιωδών λεπτομερειών, αποφευγομένων των περιττολογιών. Παν συμβάν ή υπόθεσις καταχωρείται αμέσως οσάκις δε ελλείπουσι στοιχέια τινά ή η υπόθεσις δεν επερατώθη, θα γίνεται μεν η εγγραφή βάσει των υπαρχόντων στοιχείων, θα επακολουθή δε συμπληρωματική τοιαύτη, ήτις θα συνεχίζεται προς την πρώτην. (ιιι)Αι εγγραφαί γίνονται υπό του Αξ/κού της υπηρεσίας ως και υπό παντός ανωτέρου διατελούντος εις την υπηρεσίαν της Ε.Α.Α., εις το τέλος δε ταύτης αναγράφονται αι ενέργειαι και τα αποτελέσματα τούτων. (ιυ)Το βιβλίον συμβάντων προσκομίζεται καθ’ εκάστην παρά του Αξ/κού υπηρεσίας, εις τον Διοικητήν, όστις ελέγχει την ακρίβειαν και το άρτιον των καταχωρήσεων ως και το σκόπιμον και το νόμιμον των επ’ αυτών ενεργειών, επιφέρων τας παρατηρήσεις και παρέχων τας απαιτουμένας οδηγίας, χρησιμοποιών προς τούτο το περιθώριον του βιβλίου. (υ)Η αρίθμησις του βιβλίου συμβάντων άρχεται από της 1ης εκάστου έτους και λήγει εις το τέλος τούτου. Εις περίπτωσιν συμπληρώσεως του βιβλίου προ της λήξεως του έτους η αρίθμησις συνεχίζεται και επί ετέρου βιβλίου. Εις το αριστερόν μέρος εκάστης σελίδος αφίεται περιθώριον εις ο αναγράφεται μικρά περίληψις ανταποκρινομένη επαρκώς προς το περιεχόμενον εκάστης εγγραφής. Η περίληψις αύτη υπογραμμίζεται δι’ ερυθρού χρώματος άνωθεν δε ταύτης τίθεται ο αύξων αριθμός της εγγραφής των συμβάντων του 24ώρου κάτωθεν δε η ώρα της εγγραφής των συμβάντων. Το δεξιόν μέρος του βιβλίου χρησιμοποιείται δια την λεπτομερή εγγραφήν εκάστου συμβάντος. (υι)Εις έκαστον συμβάν αναγράφεται απαραιτήτως η χρονολογία, η ώρα, ο τόπος, εις ο έλαβε χώραν τούτο, τα στοιχεία των μαρτύρων καθώς και αι ενέργειαι και τα αποτελέσματα τούτων, κλείεται δε δια της υπογραφής του ενεργήσαντος την εγγραφήν. Άπαντα τα εις έκαστον συμβάν αναφερόμενα ονοματεπώνυμα υπογραμμίζονται δι’ ερυθρού χρώματος.      Σελ. 77 Αεροπορική Αστυνομία 38.Α.η.1   98 (υιι)Το βιβλίον συμβάντων δέον να τηρήται απολύτως καθαρόν, απαγορευομένης της: αα)αφαιρέσεως φύλλων ββ)αποξέσεως εκ των εγγραφών γγ)διατηρήσεως λευκού διαστήματος ή ασυμπληρώτου γραμμής δδ)πάσης εκ των υστέρων συμπληρώσεως. Οσάκις παρίσταται ανάγκη διορθώσεως λέξεως ή αριθμού τινός αύτη γίνεται δια παραπομπής εις το περιθώριον, εις ην μονογράφει ο επιφέρων ταύτην. (υιιι)Εκάστη εγγραφή χωρίζεται δι’ ερυθράς οριζοντίου γραμμής συρομένης από του περιθωρίου και εκείθεν. Καθ’ έκαστον μεσονύκτιον ο Αξ/κός υπηρεσίας αναγράφει εις το κέντρον του βιβλίου την νεάν ημερομηνίαν δια κεφαλαίων, σύρων κάτωθεν ταύτης ερυθράν γραμμήν διήκουσαν καθ’ όλην την σελίδα. (ιχ)Προς διευκόλυνσιν ανευρέσεως των καταχωριζομένων υποθέσεων τηρείται παραλλήλως προς το βιβλιον συμβάντων, ειδικόν ΕΥΡΕΤΗΡΙΟΝ τούτου εν τω οποίω αναγράφονται άπαντα τα εν τω συμβάντι αναφερόμενα ονοματεπώνυμα μετά των λοιπών στοιχείων (ημερομηνία, σελίς και αύξων αριθμός συμβάντος). γ)Βιβλίον κρατουμένων. (ι)Τηρείται μερίμνη του Προϊσταμένου Πληροφοριών και χρησιμοποιείται δια την καταγραφήν εν αυτώ των δι’ οιανδήποτε αιτίαν και ανεξαρτήτως βαθμού κρατουμένων, οίτινες έστω και άπαξ διενυκτέρευσαν εν τω κρατητηρίω. (ιι)Το ανωτέρω βιβλίον διαχωρίζεται εις στήλας, εις ας καταχωρίζονται: αα)Αύξων αριθμός. ββ)Βαθμός γγ)Ονοματεπώνυμον. δδ)Α.Σ.Μ.Α.  εε)Κλάσις ςς)Μονάς εις ην ανήκει. ζζ)Αιτία κρατήσεως (κλοπή, αναίρεσις κλπ.). ηη)Αρχή επιβάλλουσα ποινήν ή διατάξασα κράτησιν. θθ)Είδος ποινής. ιι)Ημερομηνία εισόδου. ιαια)Ημερομηνία εξόδου. (ιιι)Αντίγραφον των κατά την 8ην πρωϊνήν εκάστης ημέρας κρατουμένων υποβάλλεται καθ’ εκάστην εις την Διοίκησιν υπογεγραμμένον παρά του δεσμοφύλακος υπηρεσίας και του Προϊσταμένου του Γραφείου Πληροφοριών.       Σελ. 78 δ)Βιβλίον περιουσίας κρατουμένων: (ι)Καταχωρίζονται άπαντα τα εν άρθρ. 13 παρ. 10, 11, 12 μνημονευόμενα αντικείμενα και κατά τον εν αυταίς αναφερόμενον τρόπον. (ιι)Ο διαχωρισμός των στηλών του βιβλίου είναι ανάλογος προς τα ως ανωτέρω καθοριζόμενα. ε)Βιβλίον Επισκεπτών κρατουμένων: (ι)Τηρείται μερίμνη του δεσμοφύλακος και χρησιμοποιείται δια την καταγραφήν, παντός επισκέπτου των κρατουμένων, πλην των συνηγόρων τούτων. (ιι)Το ανωτέρω βιβλίον διαχωρίζεται εις στήλας εις ας καταχωρίζονται: αα)Αύξων αριθμός. ββ)Ημερομηνία. γγ)Ονοματεπώνυμον. δδ)Ηλικία. εε)Αριθμός ταυτότητος και στοιχεία ταύτης (Αστυν. Τμήμα, ημερομηνία εκδόσεως). ςς)Διεύθυνσις κατοικίας. ζζ)Επάγγελμα. ηη)Σχέσις προς τον κρατούμενον. θθ)Προσκομισθέντα είδη. ς)Βιβλίον καταζητουμένων: (ι)Τηρείται παρά του Γραφ. Πληροφοριών κα ιπεριλαμβάνει πάντας τους δι’ οιονδήποτε λόγον καταζητουμένους συμφώνως προς τας υπό των διαφόρων Αρχών αποστελλομένας αιτήσεις και πληροφορίας. (ιι)Δι’ έκαστον καταζητούμενον χρησιμοποιείται ιδία σελίς του βιβλίου εις ην αναγράφονται άπαντα τα γνωστά στοιχεία του καταζητουμένου και αι τυχόν επελθούσαι μεταβολαί. Επί της ιδίας σελίδος επικολλάται και η φωτογραφία του καταζητουμένου, εφ’ όσον διατίθεται τοιαύτη. (ιιι)Αντίγραφον των, κατά την κρίσιν της Δ/σεως, καταζητουμένων χορηγείται εις τον προϊστάμενον των αστυνομικών οργάνων δια την αναζήτησιν τούτων. ζ)Βιβλίον πειθαρχικών παραβάσεων: (ι)Τηρείται μερίμνη του προϊσταμένου των αστυνομικών οργάνων υπό μορφήν αλφαβητικού ευρετηρίου και χρησιμοποιείται δια την καταγραφήν εν αυτώ των υπό της Διοικήσεως της Ε.Α.Α. τιμωρουμένων, δια πειθαρχικάς παραβάσεις, προσωπικού της Ε.Β.Α.  Προς τούτο ο ανωτέρω προϊστάμενος καθ’ εκάστην υποβολήν εντύπου αναφοράς παραβάσεως προς την Διοίκησιν και εφ’ όσον ο αναφερόμενος έχει υποπέσει και κατά το παρελθόν εις παράπτωμα, θέτει τούτο υπ’ όψιν της Διοικήσεως δια την μόρφωσιν σαφεστέρας γνώμης περί του παραβάτου.     38.Α.η.1 Αεροπορική Αστυνομία   99 (ιι)Το βιβλίον τούτο διαχωρίζεται εις στήλας, εις ας καταχωρίζονται: αα)Αύξων αριθμός. ββ)Βαθμός. γγ)Ονοματεπώνυμον δδ)Α.Σ.Μ.Α. - Κλάσις. εε)Μονάς εις ην ανήκει. ςς)Ειδικότης ζζ)Είδος παραβάσεως. ηη)Επιβληθείσα ποινή. (ιιι)Εκ του ανωτέρω βιβλίου εξάγονται αι συγκριτικαί καμπύλαι των διαφόρων παραβάσεων του προσωπικού εκάστης Μονάδος της Ε. Β. Α.  η)Έντυπα αναφορών παραβάσεων: (ι)Τα ανωτέρω έντυπα χρησιμοποιούνται δια την ομοιόμορφον υποβολήν παρά των οργάνων των αναφορών παραβάσεων του προσωπικού της Ε. Β. Α. (ιι)Τα έντυπα ταύτα περιέχουσι στήλας δια την συμπλήρωσιν των κάτωθι: αα)Στοιχεία αναφερομένου. ββ)Τόπον ένθα έλαβε χώραν η παράβασις. γγ)Ημερομηνίαν παραβάσεως. δδ)Περίληψιν παραβάσεως. εε)Ονόματα μαρτύρων. ςς)Υπογραφήν αναφέροντος. ζζ)Ημερομηνίαν υποβολής. ηη)Ληφθείσαν απόφασιν Διοικήσεως. θ)Ατομικά αστυνομικά σημειωματάρια: (ι)Τα ανωτέρω σημειωματάρια παρέχονται υπό της Υπηρεσίας εις άπαντα τα όργανα της Ε. Α. Α. και χρησιμοποιούνται δια την αναγραφήν εν αυτοίς απάντων των στοιχείων οιασδήποτε παραβάσεως ή συμβάντος, σχέσιν έχοντος με προσωπικόν ή υλικόν της Ε. Β. Α. Τούτο αριθμείται κατά σελίδας. (ιι)Η αναγραφή των διαφόρων στοιχείων δέον να γίνηται άνευ χρονοτριβής ότε ταύτα ευρίσκονται νωπά εις την μνήμην του οργάνου και ει δυνατόν καθ’ ον χρόνον ευρίσκεται εις τον τόπον ένθα έλαβε χώρα ντο συμβάν. (ιιι)Εν αυτώ περιγράφεται το συμβάν και αναγράφονται τα στοιχεία των προσώπων των εχόντων σχέσιν προς τούτο, ο τόπος, η ημερομηνία, η ώρα, τα ονόματα των μαρτύρων, ως και πάσα παρά τούτων κατάθεσις. (ιυ)Το σημειωματάριον, συμπληρούμενον ως ανωτέρω καθορίζεται, δύναται να παράσχη τας ακριβεστέρας αποδείξεις, μαρτυρίας ή κατηγορίας κατά την ανάκρισιν ή εκδίκασιν της υποθέσεως, της υπερασπίσεως εχούσης το δικαίωμα να ελέγξη τούτο. (υ)Τούτο τηρείται απολύτως καθαρόν, απαγορευομένης πάσης επ’ αυτού διορθώσεως ή αποξέσεως ή αφαιρέσεως σελίδος, ως επίσης και της αναγραφής σημειώσεων μη εχουσών σχέσιν προς την υπηρεσίαν. (υι)Πλην του τακτικού επί των σημειωματαρίων ελέγχου, ο προϊστάμενος των αστυνομικών προβαίνει άπαξ της εβδομάδος εις την επιθεώρησιν τούτων, μογράφων εις το τέλος της τελευταίας αναγραφής. (υιι)Σημειωματάρια συμπληρούμενα παραδίδονται εις τον προϊστάμενον των αστυνομικών και τηρούνται εις το αρχείον.   ΚΕΦΑΛΑΙΟΝ ΙΙΙ Εκτέλεσις υπηρεσίας Α΄. Στρατονομία Διαγωγή προσωπικού Ε.Β.Α. Άρθρ.8.-1.Οι αξιωματικοί και οι οπλίται του Σώματος της Ε. Α. Α. οφείλουσι να εμπνέωνται από την υψηλήν έννοιαν της πειθαρχίας και να φυλάττωσι ζηλοτύπως το γόητρον του Σώματος, παρέχοντες εαυτούς ως παράδειγμα επί πάσης εκδηλώσεως της στρατιωτικής ζωής. 2.Η προσπάθειά των δέον να περιστρέφεται πάντοτε εις το να συμβάλωσιν εις την εξύψωσιν του φρονήματος και της πειθαρχίας δια του παραδείγματός των. Υποχρεώσεις προσωπικού Ε. Α. Α. Άρθρ.9.-1.Τα καθήκοντα των ανδρών της Αστυνομίας είναι δύσκολα και απαιτώσι θάρρος, πρωτοβουλίαν, ισχύν, άμεσον επέμβασιν και λεπτότητα χειρισμού, αλλά είναι πάντοτε ενδιαφέροντα και δεν πρέπει να υπάρχη περίπτωσις ολιγωρίας δια τον άνδρα της Ε.Α.Α. 2.Οι άνδρες της Ε.Α.Α. δέον να ώσιν απολύτως κάτοχοι των καθηκόντων και υποχρεώσεών των, ίνα ώσιν εις θέσιν εν τη εκτελέσει της υπηρεσίας των, να παρέχωσιν ακριβείς και σαφείς πληροφορίας επί όσων οι ίδιοι αντελήφθησαν και να δίδωσιν ακριβή εικόνα των συνθηκών, υφ’ ας έλαβε χώραν συμβάν τι. 3.Η Ε.Α.Α. παρέχει τας υπηρεσίας της είτε ως άτομον είτε ως σύνολον. Οπωσδήποτε όμως και αν ενεργή, η εκδήλωσίς της δέον να διακρίνεται από το ενιαίον και ομοιόμορφον της ενεργείας της. 4.Εν τη ενασκήσει των καθηκόντων των τα μέσα και αι μέθοδοι, ας θα χρησιμοποιώσι πρέπει να ώσιν εντός των κανονισμών και διαταγών. 5.Αι αναφοραί υποβάλλονται όχι μόνον επί παραβάσεων αλλά και επί διακεκριμένων πράξεων. 6.Κατά την εκτέλεσιν των καθηκόντων έκαστον όργανον δέον: α)Να συμπεριφέρεται κατά άμεμπτον στρατιωτικόν τρόπον, αναφέρον, διατάσσον ή υποδεικνύον - αναλόγως της περιπτώσεως - με διακριτικόν τόνον φωνής ΣΤΑΘΕΡΩΣ ΚΑΙ ΕΥΓΕΝΩΣ. β)Να προλαμβάνη μάλλον την αξιόποινον πράξιν, δια της εγκαίρου επεμβάσεώς του, παρά ν’ αναμένη την τέλεσιν ταύτης και είτα να επεμβαίνη. Όταν αποφασίση να επέμβη θα ενεργήση αδιστάκτως και αμέσως.               Σελ. 79 Αεροπορική Αστυνομία 38.Α.η.1   100 γ)Να είναι πάντοτε άγρυπνος εις την υπηρεσίαν του, προσεκτικός, επιμελής και ταχύς κατά την εκτέλεσιν ταύτης. δ)Να καλλιεργή και αναπτύσση τας ικανότητας της παρατηρητικότητός του εντυπώνων παν ότι ήθελεν υποπέσει εις την αντίληψιν αυτού (φυσιογνωμία, τύπος οχημάτων κλπ.). ε)Να γνωρίζη καλώς τας οδούς όπου περιπολεί, τους σιδηροδρομικούς σταθμούς, Ταχυδρομεία, Νοσοκομεία, πυροσβεστικάς υπηρεσίας, σταθμούς Πρώτων Βοηθειών και ιδρύματα κοινής ωφελείας. ς)Να συγκρατή τον θυμόν του. ζ)Να δίδη πάντοτε προθύμως και άνευ αντιρρήσεως ή υπεροψίας τα στοιχεία του όταν ζητώνται. η)Να απαντά εις όλας τας ερωτήσεις με ευπρεπή και σεμνόν τρόπον. Άσκησις αστυνομικού δικαιώματος Άρθρ.10.-Τα όργανα της Ε.Α.Α. ασκούσι τα αστυνομικά αυτών καθήκοντα, τα απορρέοντα εκ του άρθρ. 2 του παρόντος, μόνον οσάκις ευρίσκονται εν διατεταγμένη υπηρεσία, ότε ενεργούσιν ως ακολούθως: α)Μεμονωμένως. β)Περίπολοι πεζή. γ)Περίπολοι επί οχημάτων. Κατά τας ανωτέρω περιπτώσεις φέρουσι τα υπό του κανονισμού καθοριζόμενα σήματα υπηρεσίας, και δ)Εν πολιτική περιβολή δι’ εκτέλεσιν ειδικής υπηρεσίας, ειδικώς και αρμοδίως διατασσομένης. Τρόπος ενεργείας Άρθρ.11.-1.Εις απάσας τας περιπτώσεις επεμβάσεως ο τρόπος παραστάσεως και ενεργείας του αστυνομικού οργάνου είναι ο κύριος συντελεστής της ατμοσφαίρας εντός της οποίας θα δοθώσιν αι εκατέρωθεν εξηγήσεις και από την οποίαν θα εξαρτηθή η περαιτέρω ομαλή εκτέλεσις της υπηρεσίας του. 2.Προς τον σκοπόν τούτον ειδική προσπάθεια καταβάλλεται δια τον καλλίτερον τρόπον παρουσιάσεως, όστις δέον να είναι ανάλογος του βαθμού του ελεγχομένου ως κατωτέρω: α)Εις περίπτωσιν αξιωματικού ή αρχισμηνίου: (ι)Υπό οιασδήποτε συνθήκας ο αρχαιότερος εκ των συμπραττόντων, αποτεινόμενος εις αξιωματικόν και αρχισμηνίαν, παρουσιάζεται κανονικώς και αναφέρει τον λόγον της επεμβάσεώς του.  Σελ. 80 (ιι)Θα προσέξη ώστε η φρασεολογία και το ύφος του να εκδηλώνουν τον οφειλόμενον σεβασμόν. (ιιι)Κατά την διάρκειαν της τοιαύτης ενεργείας του θα ίσταται εις προσοχήν και αφού λάβη τα αιτηθέντα στοιχεία ή πληροφορίας ή προβή εις τας καταλλήλους υπομνήσεις, θα χαιρετήση και θα απέλθη. β)Εις περίπτωσιν οπλιτών: (ι)Εάν ο προς έλεγχον οπλίτης ευρίσκεται μετ’ άλλων συναδέλφων του ή πολιτών καταβάλλεται προσπάθεια απομακρύνσεώς του εκ τούτων. (ιι)Εάν παραστή ανάγκη να παρατηρηθή ή να ζητηθούν τα στοιχεία καθ’ ον χρόνον ευρίσκεται μετ’ άλλων στρατιωτικών φερόντων βαθμόν ανωτέρου του ελέγχοντος αστυνομικού οργάνου τότε ο έλεγχος ασκείται δια του ανωτέρου, όστις υποχρεούται όπως ενισχύση το αστυνομικόν όργανον εις τον έλεγχόν του. 3.Δια πάσαν αξιόποινον πράξιν ή πειθαρχικόν παράπτωμα υποβάλλεται αναφορά. 4.Συλλήψεις Αξιωματικών, Αρχ/νιών και οπλιτών της Β. Αεροπορίας: (α)Επιτρέπεται σύλληψις Αξ/κού, Αρχ/νίου ή οπλίτου της Β. Αεροπορίας υπό οργάνων της Ελληνικής Αερ. Αστυνομίας, εφ’ όσον φέρουν την ιδιότητα του ανακριτικού υπαλλήλου, εις τας περιπτώσεις του άρθρ. 281 του Σ.Π. Κώδικος. (β)Οι συλλαμβανόμενοι οδηγούνται δια τα περαιτέρω εις το κατάστημα της Ελλ. Αερ. Αστυνομίας. 5.Πειθαρχικά παραπτώματα: Αξ/κοί, Αρχ/νίαι και οπλίται της Βασ. Αεροπορίας, διαπράττοντες πταίσματα ή υποπίπτοντες εις πειθαρχικά παραπτώματα ουδέποτε συλλαμβάνονται υπό οργάνων της Ε.Α.Α. Τα όργανα ταύτα αρκούνται μόνον εις διαπίστωσιν της ταυτότητος - περί ης εν πάση περιπτώσει υποχρεούνται να προβαίνωσιν εις δήλωσιν οι ελεγχόμενοι στρατιωτικοί της Βασ. Αεροπορίας - και συγκέντρωσιν αποδεικτικών στοιχείων.               38.Α.η.1 Αεροπορική Αστυνομία   101 Εξαιρετικώς οπλίται της Β. Αερ/ρίας συλλαμβάνονται και οδηγούνται εις το κατάστημα της Ε.Α.Α., εφ’ όσον: (α)Κυκλοφορώσιν άνευ αδείας ή εις απηγορευμένας ώρας. (β)Κυκλοφορώσιν άνευ δελτίου ταυτότητός των. (γ)Παρεκτρέπονται ή τελούσιν εις κατάστασιν μέθης. 6.Κατά των συλλαμβανομένων επί αδικήματι προβλεπομένω υπό του Σ.Π. Κώδικος ή του Κοινού Π. Νόμου, ενεργούνται τα εν άρθρ. 22 και 23 του παρόντος, η δε σύλληψίς των γνωστοποιείται εντός 24ώρου εις την Μονάδα των. Δικαιοδοσία - Κυρώσεις Άρθρ.12.-1.Δικαιοδοσία: Η Ε.Α.Α. δεν εκδίδει διαταγάς επί ζητημάτων τηρήσεως τάξεως, πειθαρχίας ή κινήσεως οχημάτων κλπ. αλλ’ απλώς επιβλέπει δια την ακριβή εφαρμογήν υφισταμένων τοιούτων, υποβάλλουσα προτάσεις, κατά την κρίσιν της, δια την είσοδον και παραμονήν του προσωπικού της Ε. Β. Α., εις περιοχάς, χώρους ή κακόφημα κέντρα. «2.Κυρώσεις: Δια τας υπό του στρατιωτικού προσωπικού της Ε.Β.Α. (Υπαξ/κών και Οπλιτών) διαπραττομένας εν τη πόλει Πειθαρχικάς παραβάσεις, η Ε. Α. Α. επιβάλλει μέχρι 20 ημερών περιορισμόν, κράτησιν, φυλάκισιν ή αυστηράν τοιαύτην δια τους Σμηνίτας, ή αναφέρει πάραυτα εις τας οικείας Μονάδας, κοινοποιούσα την σχετικήν αναφοράν τη ανωτέρα ταύτης αεροπορική Αρχή δια την επιβολήν αναλόγων πειθαρχικών κυρώσεων. Δια τας σοβαρωτέρας περιπτώσεις ενεργεί διοικητικήν εξέτασιν το πόρισμα της οποίας υποβάλλει εις την προϊσταμένην αρχήν, προς επιβολήν κυρώσεων. Εκ των ανωτέρω δεν θίγεται η εφαρμογή των διατάξεων του άρθρ. 16 του Κανονισμού Εσωτερικής Υπηρεσίας Μονάδων και Υπηρεσιών της Β. Αεροπορίας». Η παρ. 2 αντικατεστάθη ως άνω δια της υπ’ αριθ. 214518 της 23 Μαΐου/8 Ιουν. 1966 αποφ. Υπ. Εθνικής Αμύνης (ΦΕΚ Β΄ 356). Μεταγωγαί - Κρατούμενοι - Κρατητήρια -  Δεσμοφύλακες Άρθρ.13.-1.Μεταγωγαί. Οι μεταγόμενοι κατά κανόνα δέον ν’ ασφαλίζωνται δια χειροπεδών βεβαιουμένου του επί κεφαλής της συνοδείας ότι αύται λειτουργούσι καλώς. Εξαίρεσις γίνεται δια τας γυναίκας και τους γέροντας, ως και εκείνους δι’ ους θεωρείται περιττή η χρήσις των μέτρων τούτων         λόγω αδυναμίας προς απόδρασιν, είτε ένεκα σωματικής βλάβης είτε ένεκα της διαγωγής των ή λόγω ηλικίας. Εάν όμως ο επί κεφαλής της συνοδείας θεωρή αναγκαίαν την δια χειροπεδών ασφάλισιν και τινος των ανωτέρω (εξαιρουμένων των γυναικών) δέον αύτη να εφαρμόζηται. 2.Κατά την μεταγωγήν των κρατουμένων δέον να τηρήται η εξής αναλογία μεταξύ αυτών και των συνοδών: Εις δύο αστυνομικούς δεν πρέπει να ανατεθή η μεταγωγή πλειόνων των πέντε ατόμων μη κατηγορουμένων όμως δια σοβαρόν αδίκημα. Η συνοδεία δέον να αυξάνη κατά ένα αστυνομικόν ανά πάσαν αύξησιν δύο μεταγομένων. Μεταγωγή κρατουμένων υφ’ ενός μόνον οργάνου δύναται να γίνεται μόνον οσάκις δεν υπάρχει πιθανότης αποδράσεώς των. Εάν όμως ο συνοδός έχη αντιρρήσεις, δέον αύται να λαμβάνωνται υπ’ όψιν. Κατηγορούμενος δια σοβαρόν αδίκημα δέον κατ’ αρχήν να μετάγηται μόνος. Της συνοδείας κρατουμένων, κατηγορουμένων δια σοβαρόν αδίκημα, δέον να τάσσηται επί κεφαλής πάντοτε βαθμοφόρος. 3.Οι συνοδοί, υπεύθυνοι όντες ποινικώς και πειθαρχικώς δια την ασφαλή μεταγωγήν των κρατουμένων, οφείλουσι να λαμβάνωσι τ’ απαιτούμενα προφυλακτικά μέτρα προς πρόληψιν αποδράσεως αυτών ιδία όταν ούτοι είναι ύποπτοι αποδράσεως. 4.Κατά την μεταγωγήν των κρατουμένων οι συνοδοί συμπεριφέρονται προς αυτούς μετ’ ευγενείας, απέχοντες από παντός ανοικείου τρόπου και πάσης κακοποιήσεώς των. 5.Κατά την διάρκειαν της μεταγωγής, δέον να επιτηρώσιν επιμελώς την διαγωγήν και τας κινήσεις των μεταγομένων και να μη περισπώσι την προσοχήν των εις άλλας εκτός της ασφαλούς μεταγωγής ζητήματα, προς τούτο δε απαλλάσσονται της υποχρεώσεως ν’ απονέμωσι χαιρετισμόν. Δέον ν’ απέχωσι πάσης μετά των μεταγομένων συνομιλίας, ν’ απαγορεύσωσι δε πάσαν τοιαύτην οιουδήποτε μετά των μεταγομένων. 6.Απαγορεύεται απολύτως η είσοδος μετά των μεταγομένων εις καφενεία, μαγειρεία και παρεμφερή κέντρα προς λήψιν φαγητού ή ποτού. 7.Αποφεύγωσι την διέλευσιν εκ κεντρικών σημείων της πόλεως ή εξ άλλων σημείων, ένθα είναι δυνατόν ή πιθανόν να γίνη προσπάθεια απελευθερώσεως του κρατουμένου (οικία μεταγομένου ή συγγενών ή φίλων ή κέντρων, ένθα ούτοι συχνάζουσι κλπ.). 8.Ουδ’ επί στιγμήν επιτρέπεται ν’ απομακρύνωνται από των μεταγομένων και ν’ αφήνωσιν αυτούς ανεπιτηρήτους.  9.Η συνοδεία και μεταγωγή βαθμοφόρων της Ε.Β.Α. γίνεται υπό οργάνων της Ε. Α. Α. ανεξαρτήτως βαθμού.  (Αντί της σελ. 81) Σελ. 81(α) 290-077 Αεροπορική Αστυνομία 38.Α.η.1   102 10.Κρατούμενοι - Κρατητήρια. Άπαντα τα χρήματα και τα πολύτιμα αντικείμενα, ως και τα πυροβόλα ή αγχέμαχα όπλα (μάχαιραι κλπ.) τα ευρισκόμενα εις την κατοχήν των κρατουμένων, δέον να παραλαμβάνωνται παρά των αστυνομικών οργάνων προ της εισαγωγής του υπό κράτησιν εις το κρατητήριον και αμέσως καταχωρίζονται εις το βιβλίον περιουσίας κρατουμένων. Τα αντικείμενα τα ανήκοντα εις έκαστον κρατούμενον και ων η κατοχή δεν απαγορεύεται υπό των κειμένων Νόμων θα περιτυλίσσωνται εις δέμα, εφ’ ου θα αναγράφηται ο αριθμός της εγγραφής εις το βιβλίον της περιουσίας των κρατουμένων. 11.Υπεύθυνος δια την συγκέντρωσιν και φύλαξιν των ανωτέρω ειδών τυγχάνει ο Πρϊστάμενος του Γραφείου Πληροφοριών. 12.Ο κρατούμενος δέον να συνυπογράφη εις το βιβλίον περιουσίας κρατουμένων και εις την τούτω στήλην βεβαιών την ακρίβειαν της εγγραφής. Εν περιπτώσει ανικανότητος του κρατουμένου όπως υπογράψη (ένεκα μέθης, αμαθείας κλπ.) δέον να συνυπογράφη έν ακόμη αστυνομικόν όργανον. 13.Οσάκις επί συλληφθέντος ανακαλύπτονται αντικείμενα άτινα θεωρούνται βασίμως ως κλοπιμαία, καταχωρίζονται εις το βιβλίον είτα παραδίδονται εις τον ιδιοκτήτην, όστις υπογράφει εν τω βιβλίω εις την προς τούτο στήλην παραλαβής. 14.Άπαντα τα δια τους κρατουμένους προοριζόμενα ή προσκομιζόμενα δέματα τροφίμων κλπ. προ της επιδόσεώς των, ελέγχονται παρά του αρμοδίου αστυνομικού οργάνου. Προσοχή δέον να καταβάληται εις την λαθραίαν προμήθειαν ναρκωτικών ή απηγορευμένων περιεχομένων εντός διαφόρων αντικειμένων. 15.Ο Δεσμοφύλαξ κατά συχνά χρονικά διαστήματα δέον όπως ενεργή έρευναν εις τα κρατητήρια και εις άπαντας τους κρατουμένους ως και σωματικήν τοιαύτην, εφ’ όσον κρίνει τούτο απαραίτητον. Πάσαν τυχόν ανωμαλίαν αναφέρει πάραυτα εις τον Αξ/κόν υπηρεσίας ή τον Προϊστάμενον του Γραφ. Πληροφοριών, όστις αναλόγως της σοβαρότητος λαμβάνει τ’ ανάλογα μέτρα καθιστών τούτο γνωστόν εις την Διοίκησιν. 16.Απαγορεύεται η έγκλεισις εν τω αυτώ κρατητηρίω δύο κρατουμένων. Επίσης απαγορεύεται η προσέγγισις εις τα κρατητήρια παντός μη όντος οργάνου της υπηρεσίας ή εντεταλμένου προς τούτο. Οι κρατούμενοι υπό την ευθύνην του δεσμοφύλακος δύνανται να εξέλθωσι των κρατητηρίων δι’ εκτέλεσιν αγγαρείας.       Σελ. 82(α) 290-078 Αι ώραι διαθέσεώς των εις αγγαρείας δέον να μη συμπίπτουν με τας ώρας επισκέψεων. 17.Αι επισκέψεις των κρατουμένων επιτρέπονται καθ’ ημέρας και ώρας οριζομένας εκάστοτε δια διαταγής της Διοικήσεως και εις καθωρισμένον χώρον επί παρουσία οργάνων. Των ανωτέρω εξαιρούνται οι συνήγοροι, οίτινες, εκτός ειδικών περιπτώσεων, δύνανται να επισκέπτωνται τούτους καθ’ οιανδήποτε ώραν από της επάρσεως μέχρι της υποστολής της Σημαίας. 18.Υπεύθυνος δια την ασφάλειαν και καθαριότητα των κρατητηρίων ως και την φύλαξιν των κρατουμένων τυγχάνει εκ των ανωτέρω ο εκάστοτε δεσμοφύλαξ της υπηρεσίας, όστις και τηρεί τας κλείδας των κρατητηρίων. Αναπληρωματικαί κλείδες τηρούνται πάντοτε αυτοπροσώπως υπό του Προϊσταμένου του Γραφείου Πληροφοριών. Επιθεώρησις Κρατητηρίων Άρθρ.14.-1.Ο Βασιλικός Επίτροπος του Διαρκούς Στρατοδικείου Αεροπορίας Αθηνών προβαίνει εκάστοτε εις επιθεώρησιν των εν τω προηγουμένω άρθρ. 13 κρατητηρίων (κρατουμένων, δεσμοφυλάκων κλπ.). 2.Περί του αποτελέσματος της επιθεωρήσεως ενεργεί σχετικήν εγγραφήν εις το οικείον βιβλίον. Τιμητικά αποσπάσματα και συνοδείαι Άρθρ.15.-1.Τιμητικαί συνοδείαι. Διατίθενται εις εκτάκτους περιπτώσεις και κατόπιν ειδικών διαταγών επί δικύκλων ή αυτοκινήτων δια την συνοδείαν της Α.Μ. του Βασιλέως, μελών Β. Οικογενείας, ως και λοιπών επισήμων προσώπων. 2.Στρατοδικεία. Κατά τας συνεδριάσεις των Στρατοδικείων της Ε.Β.Α. διατίθεται ως απόσπασμα προς απόδοσιν τιμών κατά την έναρξιν της συνεδριάσεως και κατά την ανάγνωσιν των αποφάσεων. 3.Το απόσπασμα τούτο επιλαμβάνεται επίσης της τηρήσεως της τάξεως εν τη αιθούση του Στρατοδικείου, καθώς και της φυλάξεως και μεταγωγής παντός κρατουμένου συμφώνως προς τας σχετικάς διαταγάς του Προέδρου. Συνοδεία υλικού Άρθρ.16.-1.Δια την ασφάλειαν κατά την μεταφοράν υλικού εις τας διαφόρους Μονάδας και Υπηρεσίας της Ε.Β.Α. δύναται, τη αιτήσει των ενδιαφερομένων Μονάδων, να διατεθώσι τα αναγκαιούντα προς τούτο όργανα της Ε. Α. Α. 2.Τα ως ανωτέρω διατιθέμενα όργανα τυγχάνουν υπεύθυνα δια την φύλαξιν και ασφαλή μεταφοράν του υλικού, του διαχειριστικού μέρους ανατιθεμένου εκάστοτε εις ειδικούς συνοδούς τούτου.   38.Α.η.1 Αεροπορική Αστυνομία   103 Αεροπορικά ατυχήματα Άρθρ.17.-1.Εις απάσας τας περιπτώσεις αεροπορικών ατυχημάτων δύναμις της Ε.Α.Α. αποστέλλεται πάραυτα εις τον τόπον του ατυχήματος, προς παροχήν πρώτων βοηθειών, περιφρούρησιν υλικού και αποσκευών και συλλογήν πληροφοριών περί των συνθηκών του ατυχήματος. Επικεφαλής της ανωτέρω δυνάμεως τίθεται Αξιωματικός ή, εν ελλείψει τοιούτου, Υπαξιωματικός, όστις υποβάλλει σχετικήν έκθεσιν. Η φρουρά παραμένει εις τον τόπον του ατυχήματος μέχρι πέρατος της περισυλλογής ή μεταφοράς του αερ/φους, εφοδιαζομένη προς τον σκοπόν τούτον δια των απαραιτήτων τροφίμων και υλικού διανυκτερεύσεως. 2.Άμα τη αφίξει εις τον τόπον του ατυχήματος προβαίνει εις την απομάκρυνσιν παντός περιέργου ως και εις την περισυλλογήν τυχόν διαρπαγέντος υλικού ή αποσκευών. Η προσέγγισις γενικώς και η λήψις φωτογραφιών απαγορεύεται απολύτως προ της αφίξεως της ειδικής, δια την εξέτασιν του ατυχήματος, Επιτροπής μόνης αρμοδίας να διατάξη δια τα περαιτέρω. Β΄. ΤΡΟΧΟΝΟΜΙΑ Γενικά Άρθρ.19.-1.Ο τρόπος κυκλοφορίας των οχημάτων παραλλήλως προς τον τρόπον εμφανίσεως του προσωπικού, αποτελούν τα δύο κύρια σκέλη εκ της παρακολουθήσεως των οποίων δύναται ευχερώς να καθορισθή το επίπεδον αποδόσεως, τάξεως και πειθαρχίας της Ελληνικής Βασιλικής Αεροπορίας. 2.Εξεταζομένης όθεν, υπό το ανωτέρω πνεύμα της κινήσεως των οχημάτων, ιδία εν τη Πόλει, ένθα αύτη σχολιάζεται ποικιλοτρόπως υπό των πολιτών, εν συνδυασμώ προς την επικρατούσαν, λόγω της φύσεως του αντικειμένου, γενικήν τάσιν προς εκμετάλλευσιν των υπηρεσιακών οχημάτων, δύναται να λεχθή ότι το έργον της Ε.Α.Α., εντεταλμένης να ελέγχη την κίνησιν τούτων και να προλαμβάνη τα τυχόν εκ της κακής χρήσεως ατυχήματα, τυγχάνει εξ ίσου ουσιώδες του της παρακολουθήσεως του προσωπικού και πολυσχεδέστερον τούτου. Προς τον σκοπόν τούτον τα δια τον έλεγχον των οχημάτων διατιθέμενα όργανα δέον να κατέχωσι πλήρως τας ικανότητας οδηγήσεως, να είναι γνώσται των μηχανών και εξαρτημάτων του οχήματος, καθώς και των σχετικών με την κίνησιν τούτων διαταγών, ως και των κανόνων τροχαίας κινήσεως. 3.Λαμβανομένου δ’ υπ’ όψιν ότι ο μεγαλύτερος αριθμός οχημάτων οδηγείται παρ’ Αξ/κών ή εξυπηρετεί τοιούτους, ο τρόπος επεμβάσεως των οργάνων, προς έλεγχον, δέον να παρουσιάζη τον απόλυτον σεβασμόν προς τον ανώτερον, ως εν άρθρ. 11 παρ. 1 και 2 καθορίζεται, χωρίς ως εκ τούτου να μειούται το ενδιαφέρον του οργάνου επί του κανονικού ή μη της κινήσεως του οχήματος. Κυκλοφορία Άρθρ.20.-1.Δια διαταγών της Δ/νσεως Μεταφορών Γ. Ε . Α. και βάσει των γενικών «περί κυκλοφορίας οχημάτων» διατάξεων των ισχυόντων Νόμων και των ειδικών αστυνομικών διατάξεων καθορίζονται εκάστοτε, λαμβανομένων υπ’ όψιν των αναγκών και της αποστολής των Μονάδων, τα κάτωθι σημεία επί της κυκλοφορίας των οχημάτων: (α)Τρόπος κυκλοφορίας. (β)Αριθμός. (γ)Χρωματισμός. (δ)Όρια κυκλοφορίας. (ε)Όρια ταχύτητος. (ς)Όρια επιβατών. (ζ)Άδειαι οδηγήσεως. (η)Δελτία κινήσεως. (θ)Εξαιρούμενοι ελέγχου. (ι)Χώρος σταθμεύσεως. 2.Τα όργανα της Ε.Α.Α., συμφώνως ταις ανωτέρω υφισταμέναις διαταγαίς, προβαίνουν εις τον έλεγχον των οχημάτων και αναφέρουν πάσαν παράβασιν τούτων, καθ’ α ειδικώτερον εν τω επομέ΄νω άρθρ. 21 καθορίζεται. 3.Εις περιπτώσεις, καθ’ ας διαπιστουμένη παράβασις είναι τοιαύτη ώστε να εγκυμονή κινδύνους δια την ζωήν και ασφάλειαν των επιβατών ή του κοινού (επικίνδυνος οδήγησις - σοβαρά βλάβη), τα όργανα της Ε.Α.Α. δύνανται να απαγορεύσωσι την συνέχισιν δρομολογίου μέχρις άρσεως των παρατηρηθεισών ανωμαλιών. 4.Δια παραβάσεις προσωπικού επί οχημάτων εφαρμόζονται τα δια διαταγών του Υπουργείου (Γ.Ε.Α.) καθοριζόμενα μέτρα. Έλεγχος τροχαίων παραβάσεων και ατυχημάτων. Άρθρ.21.-1.Εις τα καθήκοντα της Ε.Α.Α. περιλαμβάνεται και ο έλεγχος επί της κυκλοφορίας, των παραβάσεων ταύτης και των τροχαίων ατυχημάτων. Εν τη αρμοδιότητί της ταύτη η Ε.Α.Α.: (α)Ελέγχει τας αδείας οδηγήσεως, τας διαταγάς πορείας και τα δελτία κινήσεως των οδηγούντων αυτοκίνητα της Β.Α., αναφέρουσα αρμοδίως πάντα παραβάτην των ισχυουσών σχετικών διαταγών και διατάξεων των Νόμων. (β)Ελέγχει και αναφέρει τους στρατιωτικούς τους παραβαίνοντας τας ισχυούσας κατά τόπους Αστυνομικάς διατάξεις περί τροχαίας κινήσεως (όριον ταχύτητος κλπ.). (γ)Μεριμνά δια την οργάνωσιν και λήψιν των αναγκαίων μέτρων κυκλοφορίας, συνοδείας και ασφαλείας αποστολών προσωπικού και υλικού μεταφερομένου δι’ οχημάτων της Β.Α.,    Σελ. 83 Αεροπορική Αστυνομία 38.Α.η.1   104 ελέγχουσα την τήρησιν των μέτρων τούτων. (δ)Επιλαμβάνεται και ερευνά όλα τα τροχαία δυστυχήματα τα οποία λαμβάνουσι χώραν εντός της περιοχής αρμοδιότητός της και έχουσι σχέσιν με στρατιωτικόν προσωπικον ή υλικόν της Β. Α., ενεργούσα αναλόγως της συγκεκριμένης εκάστοτε περιπτώσεως ένορκον διοικητικήν εξέτασιν ή προανάκρισιν και υποβάλλουσα αρμοδίως το ταχύτερον τας σχετικάς δικογραφίας. 2.Η Ε.Α.Α. επιλαμβανομένη τροχαίων δυστυχημάτων, μεριμνά κατά πρώτον δια την παροχήν βοηθείας και μεταφοράς προς τούτο των τραυματισθέντων και ενεργεί δια την αποκατάστασιν του ομαλού ρεύματος της τροχαίας κινήσεως. Εν πάση περιπτώσει δε εξασφαλίζει την συλλογήν όλων των σχετικών πληροφοριών δια την λήψιν των καταθέσεων των παραστάντων εις την σκηνήν του ατυχήματος μαρτύρων και την καταγραφήν όλων των στοιχείων και λεπτομερειών περί του ατυχήματος. Προς τούτο λαμβάνει πλήρη στοιχεία ταυτότητος, διευθύνσεως κατοικίας και εργασίας, την ιδιότητα και τα επαγγέλματα όλων των μαρτύρων του ατυχήματος των παθόντων και των κρινομένων ως υπαιτίων. Εξετάζει κεχωρισμένως και προκαταρκτικώς τους μάρτυρας του ατυχήματος ίνα μορφώση γνώμην περί των συνθηκών και των υπαιτίων του ατυχήματος και μετά ταύτα λαμβάνει τας ενόρκους καταθέσεις τούτων. Ωσαύτως, καταγράφει τας λεπτομερείας της οδού, του πλάτους ταύτης, της καταστάσεως επιφανείας ταύτης, τας καιρικάς καταστάσεις, την ώραν και τον όγκον της κυκλοφορίας κατά την στιγμήν του ατυχήματος. 3.Εις περιπτώσεις συγκρούσεων αυτοκινήτων οχημάτων της Β.Α. μεθ’ ετέρων ιδιωτικών ή Κρατικών οχημάτων η Ε.Α.Α. επιλαμβανομένη μεριμνά δια την ταχείαν σύνταξιν εκθέσεως αυτοψίας και πρωτοκόλλου ζημιών, ίνα ούτω εξασφαλισθώσι τα στοιχεία προς προάσπισιν των συμφερόντων του Δημοσίου εν περιπτώσει εγέρσεως κατ’ αυτού αξιώσεων ένεκα της συγκρούσεως. Επίσης λαμβάνει πάντα τα εν εκάστη συγκεκριμένη περιπτώσει κρινόμενα ως αναγκαία μέτρα και στοιχεία δια την διαπίστωσιν των συνθηκών και των υπαιτίων της συγκρούσεως ή του ατυχήματος (π.χ. λήψιν φωτογραφιών κλπ.). Εις τοιαύτας περιπτώσεις συγκρούσεων και ατυχημάτων στρατιωτικών και πολιτικών αυτοκινήτων δύνανται να διεξαχθώσι συνδεδυασμέναι έρευναι υπό της πολιτικής και Αεροπορικής Αστυνομίας.    Σελ. 84 4.Η Ε.Α.Α. οσάκις βεβαιωθή ότι έν δυστύχημα προήλθεν από εξαφανισθέν όχημα κοινοποιεί αμέσως προς όλας τας Αστυνομικάς Αρχάς της περιφερείας πάσαν λαμβανομένην σχετικώς πληροφορίαν δυναμένην να διευκολύνη την ανακάλυψιν του οχήματος και την σύλληψιν του οδηγού. Το εξαφανισθέν όχημα δύναται ν’ αναγνωρισθή εκ περιγραφών μαρτύρων περί του τύπου, του χρώματος κλπ. χαρακτηριστικών του οδηγού, ως επίσης και από τας ζημίας ας υπέστη κατά το ατύχημα και αίτινες δύνανται να αποκαλυφθώσιν υπό θραυσθέντων τμημάτων και άλλων μερών ευρεθέντων εις τον τόπον του δυστυχήματος άτινα αποτελούσι πειστήρια προσδιορισμού του εξαφανισθέντος οχήματος. 5.Η Ε.Α.Α. διενεργεί λεπτομερή έλεγχον εις τους σταθμούς αυτοκινήτων της Β. Α. και εν συνεννοήσει με τας λοιπάς στρατιωτικάς και πολιτικάς αρχάς εις τους στρατιωτικούς και πολιτικούς σταθμούς αυτοκινήτων δια την ανακάλυψιν του εξαφανισθέντος οχήματος. Όταν το όχημα ευρεθή εξετάζεται μετά προσοχής, επί τη βάσει των κατεχομένων πληροφοριών και στοιχείων, προς επίτευξιν πλήρους και θετικής αναγνωρίσεως και λαμβάνονται φωτογραφίαι τούτου. Ο οδηγών το όχημα κατά την στιγμήν του δυστυχήματος ανακαλύπτεται και συλλαμβάνεται δια διοικητικής οδού μεν εάν είναι στρατιωτικός, δια των Αστυνομικών δε Αρχών εάν είναι ιδιώτης. Η λήψις προληπτικών μέτρων ατυχημάτων και παραβάσεων κινήσεως Μ.Μ. εμπιπτόντων εις τους κανονισμούς τροχαίας και εις τας διατάξεις του Ν.Δ. 2396/53 ρυθμίζονται λεπτομερώς και δια διαταγών Γ.Ε.Α.                      38.Α.η.1 Αεροπορική Αστυνομία   105 Ατυχήματα Άρθρ.22.-1.Υπό τον όρον «ατύχημα» νοείται πάσα πρόκλησις ζημιών υπό οχήματος, ως και πας εκ τούτου τραυματισμός ατόμου ή και αμφοτέρων υπό οιασδήποτε συνθήκας προκαλουμένων. 2.Εις αμφοτέρας τας ανωτέρω περιπτώσεις ο οδηγός του οχήματος τυγχάνει ο άμεσος υπεύθυνος παρά του οποίου η Υπηρεσία θα ζητήση ευθύνας. 3.Εις περίπτωσιν ατυχήματος ο οδηγών το όχημα οφείλει αμέσως να σταθμεύση επί τόπου και να συμμορφωθή προς τας, υπό των παρατυχόντων οργάνων τάξεως, υποδείξεις. 4.Μεθ’ έκαστον ατύχημα αρχική φροντίς, τόσον του οδηγού όσον και των οργάνων, τυγχάνει η παροχή Α΄ βοηθειών εις τυχόν τραυματισθέντας και η μεταφορά τούτων εις το πλησιέστερον νοσηλευτικόν ίδρυμα. 5.Η μετακίνησις του οχήματος εκ της θέσεως ένθα έλαβε χώραν το ατύχημα θέλει εξαρτηθή εκ της παρακωλύσεως ή ου της κυκλοφορίας. 6.Μερίμνη των οργάνων, βοηθουμένων υπό του οδηγού και των επιβαινόντων, καταγράφονται τα στοιχεία των μαρτύρων ή παθόντων, τα στοιχεία του τυχόν ετέρου οχήματος και του οδηγού τούτου, μεθ’ ου εγένετο η σύγκρουσις, ως και αι συνθήκαι υφ’ ας έλαβε χώραν το ατύχημα. 7.Μερίμνη του οδηγού συμπληρούται επίσης το έντυπον ατυχήματος, το καθοριζόμενον υπό της αρμοδίας Δ/νσεως Γ.Ε.Α. 8.Δι’ ατυχήματα εντός περιοχών αρμοδιότητος Ε.Α.Α. ειδοποιείται αμέσως η Υπηρεσία αύτη, ήτις αποστέλλει πάραυτα αστυνομικά όργανα. Ταύτα επιλαμβάνονται της συγκεντρώσεως των ανωτέρω στοιχείων και ρυθμίζουσι τας περαιτέρω ενεργείας επί του ατυχήματος, εφαρμοζομένων κατά τα λοιπά των εν τω προηγουμένω άρθρ. 21 καθοριζομένων. ΚΕΦΑΛΑΙΟΝ IV Ανακριτικά καθήκοντα Προάνακρισις Άρθρ.23.-1. Η προανάκρισις ενεργείται υπό των προσώπων, των καθοριζομένων υπό του άρθρ. 275 του Σ. Π. Κ. (Α.Ν. 2803/1941). 2.Οι εν τη προηγουμένη παραγράφω αναφερόμενοι, ενεργούσι την προανάκρισιν αυτοπροσώπως ή αναθέτουσι ταύτην εις πάντα υπό τας διαταγάς των Αξιωματικόν. 3.Άπαντες οι ανωτέρω διατάσσοντες προανάκρισιν, δικαιούνται να διατάξωσι την σύλληψιν του κατηγορουμένου, ως και την προφυλάκισιν τούτου, συμφώνως τω άρθρ. 278 του Σ.Π.Κ.  4.Κατά την άσκησιν των ανακριτικών των καθηκόντων οι αρμόδιοι Αξιωματικοί της Ε.Α.Α. δύναται να συμβουλεύωνται τον παρά τη Ε.Α.Α. Δικαστικόν Σύμβουλον της Αεροπορίας ή τον παρά τη πλησιεστέρα Μονάδι της Ε.Β.Α. τοποθετούμενον τοιούτον.  Κατασχέσεις Άρθρ.24.-1.Όργανα της Ε.Α.Α., έχοντα αρμοδιότητα ανακριτικού υπαλλήλου, έχουν το δικαίωμα να κατάσχωσι παν στρατιωτικόν είδος, το οποίον ανήκει ή προορίζεται δια τον Στρατόν και το οποίον κατέχεται παρανόμως υπό ιδιώτου ή στρατιωτικού, προβαίνοντες συγχρόνως εις πάσαν σχετικήν με την ποινικήν δίωξιν του κατέχοντος ενέργειαν, συμφώνως ταις οικείαις διατάξεσι του άρθρ. 280 του Σ.Π.Κ. και άρθρ. 251, 252, 260, 262, 263 και 266 του Κ.Π.Δ. 2.Κατά την ενέργειαν της κατασχέσεως συντάσσεται, εις τριπλούν ,έκθεσις κατασχέσεως, ης έν αντίτυπον παραμένει εις χείρας του καθ’ ου η κατάσχεσις, έν εις την ενεργήσασαν την κατάσχεσιν Μονάδα της Ε. Α. Α. και έν επισυνάπτεται τη δικογραφία. Εκτέλεσις παραγγελιών Άρθρ.25.-1.Η Ε.Α.Α., εν τη εκτελέσει των εν τη αρμοδιότητί της και κατόπιν ειδικής παραγγελίας ενεργουμένων προανακρίσεων, δύναται να αιτήται οδηγίας και νομικάς συμβουλάς παρά της Δ/νσεως Αεροπορικής Δικαιοσύνης Γ.Ε.Α. 2.Δια την εκτέλεσιν κατά στρατιωτικών της Ε.Β.Α. ενταλμάτων συλλήψεως, φυλακίσεως, κατασχετηρίων, ως και ενέργειαν κατ’ οίκον ερεύνης, διατασσομένων απάντων τούτων υπό της τακτικής ανακρίσεως του Δ. Σ. Α. Α. ή του παρ’ αυτώ Βασιλικού Επιτρόπου, δύναται να αιτήται οδηγίας και νομικάς συμβουλάς παρά του ως άνω Εισηγητού ή Βασιλικού Επιτρόπου του Δ.Σ. Α.Α. 3.Άπαντα τα αστυνομικά όργανα, επεμβαίνοντα ως ανωτέρω, υποχρεούνται εις την επίδειξιν του δελτίου της ταυτότητός των, εφ’ όσον ήθελεν αιτηθή τούτο. ΚΕΦΑΛΑΙΟΝ V Γενικαί διατάξεις Σχέσεις Ε.Α.Α. προς Ε.Σ.Α. και Ε.Ν.Α. Άρθρ.26.-1.Αι σχέσεις και η άσκησις των αρμοδιοτήτων της Ε.Α.Α. έναντι των Αστυνομικών των λοιπών Κλάδων των Ενόπλων Δυνάμεων (Ε.Σ.Α. και Ε.Ν.Α.) καθορίζονται δια των διατάξεων των οικείων Νόμων, ως και των Δ/των «περί κανονισμού της εν ταις πόλεσι και φρουρίοις υπηρεσίας των στρατευμάτων» ως αύται εκάστοτε ισχύουσιν. 2.Αι διατάξεις του παρόντος Κανονισμού εφαρμόζονται υπό των κατά τόπους εδρευουσών Μοιρών Ε.Α.Α. (Αερονομείων), εις α δε μέρη δεν υφίστανται τοιαύται υπό των υφισταμένων οικείων Μονάδων της Ελληνικής Βασιλικής Αεροπορίας.   Σελ. 85 Αεροπορική Αστυνομία 38.Α.η.1   106 38.Α.η.1 Αεροπορική Αστυνομία   107